Al voltant de 2.000 persones visiten l'exposició "El port de Forges" a la Marquesa en menys d'un mes
25 marzo 2021

## Al voltant de 2.000 persones visiten l'exposició "El port de Forges" a la Marquesa en menys d'un mes25 marzo 2021Última actualización: 25 marzo 2021

![](../gestion/img/3cf6911f4c6e96996c37cdd8c4ecdacaaafdabb535632ae89d08e80da3aafcd5.jpg)  
  

El **regidor delegat de Cultura, Nahuel González,** acompanyat de **Juan García, representat de** **l’Institut Quevedo de le****s Arts de l’Humor**, ha fet un balanç de l’exposició «El port de Forges», que es pot visitar fins al diumenge a la sala d’exposicions de la Casa de la Marquesa, organitzada per l’Autoritat Portuària de València, en col·laboració amb Institut Quevedo de les Arts de l'Humor de la Universitat d'Alcalá de Henares i el departament de Cultura de l’Ajuntament de Gandia.

La primera exposició després de la tercera onada de la pandèmia ha estat considerada un èxit, tant pel contingut i la qualitat, com per l’assistència, més de 1.800 persones en menys d’un mes, xifra que es superarà amb tota probabilitat, arribant a les 2.000 visites, si tenim en compte que encara està oberta tot el cap de setmana.

_«En un moment difícil per a la cultura, la ciutadania ha sabut valorar el nivell artístic de Forges i de la proposta de l’Autoritat Portuària de València a l’hora d’elegir una exposició d’aquest nivell per a Gandia, per això vull agrair a l’APV, a l’Instituto Quevedo de las Artes del Humor, a la família de Forges i a totes les persones que hi han treballat. Per a Gandia ha sigut un orgull que una mostra, que també té un contingut reivindicatiu i social a través de l’humor, haja estat present en la sala més important de la ciutat», ha destacat el regidor de Cultura._

González també ha destacat l’assitència de col·legis com el Calderón del Grau amb visites guiades, línia en la que estan treballant des del departament de Cultura. _«La mostra ha servit perquè les generacions futures valoren el que signifiquen les arts de l’humor, l’art gràfic i crític»._

Per la seua banda, García ha recordat la importància per a l’institut i la família que la mostra estiga en Gandia, pels vincles familiars amb la ciutat i la platja. _«Mostra també l’esperit ‘forjiano’ que durant més de 50 anys va desenvolupar al llarg de la seua trajectòria en moltíssims mitjans; el material es pot veure en la mostra i en el diari El País fins a finals de mes. Abordant temes clau per a ell:_ _el_ _medi ambient, la igualtat i temes socials en general, el seu gran referent vinculat a la cultura i l’humor. Tot i el moment, cal apostar per la cultura segura i per això anime que la gent aprofite els dies que queden per a visitar l’exposició»._